Document ID: 31998D0537

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 για την έγκριση του κειμένου της τροποποίησης των εμπορικών διατάξεων της συνθήκης για το χάρτη ενέργειας και την προσωρινή εφαρμογή του που συμφωνήθηκε από τη διάσκεψη του χάρτη ενέργειας και τη διεθνή διάσκεψη των υπογραφόντων τη συνθήκη για το χάρτη ενέργειας (98/537/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με την πρώτη πρόταση του άρθρου 228 παράγραφος 2,
το άρθρο 3 παράγραφος 2 της απόφασης 98/181/ΕΚ, ΕΚΑΧ, Ευρατόμ του Συμβουλίου και της Επιτροπής (1),
την πρόταση της Επιτροπής,
Εκτιμώντας:
ότι η συνθήκη για το χάρτη ενέργειας υπογράφηκε από τις Ευρωπαϊκές Κοινότητες και τα κράτη μέλη τους στις 17 Δεκεμβρίου 1994 7
ότι οι Ευρωπαϊκές Κοινότητες και η μεγάλη πλειονότητα των κρατών μελών τους κατέθεσαν τις πράξεις έγκρισης ή κύρωσης στις 16 Δεκεμβρίου 1997 στο θεματοφύλακα, την κυβέρνηση της Πορτογαλικής Δημοκρατίας 7
ότι τα λοιπά κράτη μέλη θα κυρώσουν συντόμως τη συνθήκη για το χάρτη ενέργειας 7
ότι η συνθήκη για το χάρτη ενέργειας τέθηκε σε ισχύ στις 16 Απριλίου 1998 7
ότι από την ημέρα που υπογράφηκε η συνθήκη για το χάρτη ενέργειας έχει εφαρμοσθεί, στο βαθμό που είναι δυνατόν, σε προσωρινή βάση και θα συνεχίσει να εφαρμόζεται, στο βαθμό που είναι δυνατόν, από τα μέρη που την έχουν υπογράψει χωρίς ακόμη να την έχουν κυρώσει 7
ότι η συνθήκη για το χάρτη ενέργειας προβλέπει την εξέταση των εμπορικών της διατάξεων υπό το φως των αποτελεσμάτων του Γύρου της Ουρουγουάης για πολυμερείς εμπορικές διαπραγματεύσεις, καθώς και την εξέταση της συμπερίληψης του σχετικού με την ενέργεια εξοπλισμού στις εμπορικές διατάξεις, με σκοπό την έγκριση των εν λόγω τροποποιήσεων από τη διάσκεψη του χάρτη ενέργειας 7
ότι είναι προς το συμφέρον της Κοινότητας να εισαχθούν με παραπομπή στη συνθήκη οι σχετικές διατάξεις της ΠΟΕ αντί των διατάξεων της GATT 1947 που περιέχει, καθώς και να συμπεριληφθεί στις εμπορικές διατάξεις ο σχετικός με την ενέργεια εξοπλισμός 7
ότι η μόνη αρμόδια για την κοινή εμπορική πολιτική είναι η Κοινότητα 7
ότι διεθνής διάσκεψη έλαβε χώρα συγχρόνως με τη διάσκεψη του χάρτη ενέργειας προκειμένου να καταστήσει δυνατή τη συμμετοχή στη λήψη αποφάσεων όλων των χωρών που έχουν υπογράψει τη συνθήκη για το χάρτη ενέργειας 7
ότι η διάσκεψη του χάρτη ενέργειας και η προαναφερόμενη διεθνής διάσκεψη που πραγματοποιήθηκε στις 24 Απριλίου 1998 συμφώνησαν για το κείμενο της τροποποίησης των εμπορικών διατάξεων της συνθήκης για το χάρτη ενέργειας, περιλαμβανομένου του πίνακα του σχετικού με την ενέργεια εξοπλισμού, και για τις σχετικές αποφάσεις, ερμηνευτικές δηλώσεις και δηλώσεις (τροποποίηση των εμπορικών διατάξεων) 7
ότι η Κοινότητα θα πρέπει να δώσει την τυπική οριστική έγκρισή της στο κείμενο της τροποποίησης των εμπορικών διατάξεων 7
ότι η τροποποίηση των εμπορικών διατάξεων θα πρέπει να εφαρμοστεί προσωρινά μέχρις ότου τεθεί σε ισχύ, σύμφωνα με τις διατάξεις που προβλέπονται σε αυτή,
ΑΠΟΦΑΣΙΖΕΙ:
Άρθρο 1
1. Το κείμενο της τροποποίησης των εμπορικών διατάξεων της συνθήκης για το χάρτη ενέργειας, για το οποίο συμφώνησαν η διάσκεψη του χάρτη ενέργειας/διεθνής διάσκεψη στις 24 Απριλίου 1998, περιλαμβανομένου του πίνακα του σχετικού με την ενέργεια εξοπλισμού, εγκρίνεται οριστικά εξ ονόματος της Ευρωπαϊκής Κοινότητας.
2. Το κείμενο της τροποποίησης επισυνάπτεται στην παρούσα απόφαση.
3. Η τυπική έγκριση του κειμένου της τροποποίησης των εμπορικών διατάξεων εκ μέρους της Κοινότητας θα κοινοποιηθεί στη Γραμματεία του χάρτη ενέργειας από την Επιτροπή.
Άρθρο 2
Η τροποποίηση των εμπορικών διατάξεων εφαρμόζεται προσωρινά σύμφωνα με τις διατάξεις της 90 ημέρες μετά την έγκρισή της από τη διάσκεψη του χάρτη ενέργειας και εφαρμόζεται οριστικά μετά τη θέση της σε ισχύ.
Βρυξέλλες, 13 Ιουλίου 1998.

Labels: 10
3
14
5